ปวดท้อง ปจด มากเเละปวดท้องเวลาอุจจาระปัสสาวะซึ้งจะปวดรูหมีมาก เวลาเป้น ปจด กว่าจะเป้นต้อง2-3เดือนจะที เเละปวดท้องมากเลือไหลออกมาเยอะเเละเป้น ปจด 1อาทิตกว่าๆ ปวดเมือยร่างกาย จะตดก้ปวด
สวัสดีค่ะ หากนาน 2-3 เดือน ประจำเดือนจะมาสักครั้ง อาจเกิดจากสาเหตุ เช่น- การมีโรคอ้วนหรือมีน้ำหนักเพิ่มขึ้นเร็ว เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- การผลิตฮอร์โมนของรังไข่ผิดปกติ เช่น มีภาวะถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำส่วนเวลาที่ประจำเดือนมา แล้วมีอาการปวดท้องมาก และปวดรูทวาร รวมถึงปวดเวลาถ่ายอุจจาระและปัสสาวะ เวลาผายลม อาจเกิดจากการมีเยื่อบุโพรงมดลูกไปเจริญผิดที่ โดยไปอยู่รอบๆ หูรูดทวารหนักหรือกระเพาะปัสสาวะได้ดังนั้น แนะนำควรไปพบสูติ-นรีแพทย์ เพื่อตรวจหาสาเหตุของการมีระยะห่างระหว่างรอบประจำเดือนที่นานกว่าปกติ และการมีอาการปวดท้องประจำเดือน และอาการปวดเวลาปัสสาวะและอุจจาระค่ะ ซึ่งหากเกิดจากการมีเยื่อบุโพรงมดลูกเจริญผิดที่ การรักษาเริ่มแรกคืการทานยาคุมกำเนิดหรือฉีดยาคุมกำเนิด ก็จะลดอาการปวดต่างๆ ได้ค่ะ